text: রাকাআ’ত হচ্ছে ইসলামের সব ধরনের ( ফরয, সুন্নাত এবং নফল) নামায বা প্রার্থনার এক একক। যখন কেউ নামাযের কিছু বিষয় (যার বিস্তারিত সামনে আসছে) পরিপূর্ণরুপে সম্পন্ন করে তাহলে বুঝতে হবে সে এক রাকাআ’ত সম্পন্ন করেছে।
  
  ব্যাখ্যা 
  নামাযের জন্য নিয়ত এবং ওযু করার পর মুসুল্লী (নামায আদায় কারী) হাত বেঁধে দাড়ায়। সানা,আউযুবিল্লাহ, বিসমিল্লাহ পড়ে সূরা ফাতিহা পড়ার পর কুরআনের কিছু আয়াত বা সূরা তেলাওয়াত করে। তারপর ‘আল্লাহু আকবার’ বলে রুকুতে (মাথা নোয়ানো) যায়। তারপর তাসমি’ (সামিআ’ল্লাহু লিমান হামিদাহ) বলে রুকু হতে উঠে। তারপর আবার ‘আল্লাহু আকবার’ বলে সিজদাতে (মাটি বা সমতল স্থানে মাথা লাগানো) যায়। দুটি সিজদা করে এবং দুই সিজদার মাঝখানে বসে। এইভাবে নামাযের এক রাকাত শেষ হয়।
  
  ফরয নামাযে রাকাআত সংখ্যা 
  
   ফজর ২ রাকাত 
   যোহর ৪ রাকাত 
   আসর ৪ রাকাত 
   মাগরিব ৩ রাকাত 
   ঈশা ৪ রাকাত 
  
  শুক্রবার জুমার নামাযে জোহর নামাযের পরিবর্তে ২ রাকাআ’ত ফরয নামায আদায় করা হয়।
  
  রাকাআ’তের কার্যাবলী 
   তাকবীর (আল্লাহু আকবার) বলে হাত বাঁধা। 
   সানা পড়া।
   সূরা ফাতিহা তেলাওয়াত করা। 
   কুরআনের কোনো একটি সূরা বা অন্তত ছোট তিনটি আয়াত  তেলাওয়াত করা।
   রুকু (মাথা নোয়ানো) করা। 
   তাসমি’(সামিআল্লাহু লিমান হামিদাহ) বলা, পুনরায় দাড়ানো, এবং তামহীদ (রব্বানা লাকাল হামদ) বলা। 
   সিজদা করা। 
   সিজদা থেকে উঠে বসা। 
   দ্বিতীয় সিজদা করা। 
   তাশাহহুদ (আত্তাহিয়্যাতু) পড়া।
   সালাম বলা।
  
  টিকা
  
  তথ্যসূত্র
  
  বিষয়শ্রেণী:নামাজ
  বিষয়শ্রেণী:আরবি শব্দ এবং শব্দসমষ্টি
  বিষয়শ্রেণী:নামাজের পরিভাষা
  বিষয়শ্রেণী:রাকাআ’ত
  বিষয়শ্রেণী:রাকাত
  বিষয়শ্রেণী:নামাযের রাকাআ’ত
  বিষয়শ্রেণী:নামাযে রাকাআ’তের সংখ্যা
title: রাকাআ’ত